Diari Oficial de la Generalitat Valenciana


Sumari del DOGV 4460, del 14-03-2003 (2003/2902)

Informació pública de l'aprovació provisional de modificació nº 7 ordenança municipal de policia de l'edificació complementària del Pla General de 1998, modifica art. 11 «Cobertes».
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4460

Data del DOGV
:   14-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2902


Organisme emissor
:   Ajuntament de Petrer

Tipus de document
:   Anunci

Informació pública de l'aprovació provisional de modificació nº 7 ordenança municipal de policia de l'edificació complementària del Pla General de 1998, modifica art. 11 «Cobertes». [2003/X2902]
  
En compliment de l'article 57.1 lletra A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i normativa continguda en els arts. 101 a 103 del text refós de la Llei del Sòl de 1992 i 152 a 154 del Decret 201/1998, de 15 de desembre, es publica la part dispositiva de l'acord adoptat per l'Ajuntament Ple, en sessió celebrada el dia 27 de febrer del 2003, relatiu a la suspensió de llicències afectades per la regulació de l'art. 11 €Cobertes- de l'Ordenança de Policia d'Edificació complementària del Pla General, que estableix:
  
?Primer. Aprovar provisionalment la Modificació NÚMERO 7 de l'Ordenança Municipal de Policia de l'Edificació, complementària del Pla General de 1998, que afig l'apartat 6 al seu article 27 €Pavimentació- i modifica l'art. 11 €Cobertes?.
  
Segon. De conformitat amb el que disposa l'art. 49 de la Llei 7/1985, de 2 d'abril, l'expedient estarà exposat al públic, per termini de trenta (30) dies hàbils, mitjançant anuncis que es publicaran en el Butlletí Oficial de la Província d'Alacant i tauler d'anuncis de l'ajuntament, a fi que qualsevol interessat puga examinar-lo i presentar les al·legacions que estime oportunes.
  
Tercer. Transcorregut el termini d'exposició al públic d'este acord i en el cas que no s'hagueren presentat reclamacions, s'entendrà definitivament aprovada la dita modificació. En este cas, l'acord definitiu i el seu text íntegre hauran de ser publicats en el Butlletí Oficial de la Província, segons el que disposa l'art. 70.2 de la Llei 7/1985, de 2 d'abril, sense que entre en vigor fins que s'haja portat a terme la dita publicació i haja transcorregut el termini previst en l'art. 65.2 de la dita Llei.
  
Quart. Suspendre l'atorgament de llicències d'edificació en el terme municipal de Petrer, per a aquelles obres que no complisquen el règim proposat en la redacció de l'art. 11 €Cobertes- de l'Ordenança de Policia de l'Edificació complementària del Pla General, que s'aprova provisionalment i se sotmet a exposició pública en el present acord, per a garantir la nova regulació.
  
No obstant això, podran concedir-se llicències basades en el règim vigent, sempre que es respecten les determinacions de la nova regulació.
  
Esta suspensió potestativa tindrà el termini màxim d'un any, a comptar des de la publicació de l'acord en el Diari Oficial de la Generalitat Valenciana.
  
Ordenar la interrupció del procediment d'atorgament de llicències presentades amb anterioritat a la publicació d'este acord, cas d'existir.
  
Publicar este acord en el Diari Oficial de la Generalitat Valenciana, amb expressió dels recursos procedents en dret?.
  
El que es publica per a general coneixement, advertint que contra present acord podrà interposar, amb caràcter potestatiu, indistintament i alternativament, els següents recursos:
  
- De reposició, davant el mateix òrgan que l'ha dictat, en el termini d'un mes, a partir del dia següent a la notificació.
  
- Contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta, i s'entendrà desestimat a falta de resolució i notificació expressa en el termini d'un mes des de la seua interposició, sense que per a la interposició d'este recurs jurisdiccional córrega termini el mes d'agost.
  
Tot això, sense perjuí de poder utilitzar altres mitjans d'impugnació si ho estima convenient, i del que preveu respecte a la competència territorial dels Jutjats i Tribunals d'este orde que estableix l'article 14 de la Llei 29/1998, de 13 de juliol.